ପ୍ରତାପ ଚନ୍ଦ୍ର ମହାନ୍ତି  (୨୩ ଅକ୍ଟୋବର ୧୯୨୦ - ୧୫ ମାର୍ଚ୍ଚ ୧୯୯୩) ଓଡ଼ିଶାର ଜଣେ ପୂର୍ବତନ ବିଧାୟକ ଓ ମନ୍ତ୍ରୀ ଥିଲେ  । ତିର୍ତ୍ତୋଲ ବିଧାନ ସଭା ନିର୍ବାଚନ ମଣ୍ଡଳୀରୁ ସେ ୪ ଥର ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ତୃତୀୟ  (୧୯୬୧), ପଞ୍ଚମ  (୧୯୭୧), ଷଷ୍ଠ  (୧୯୭୪), ଏବଂ ସପ୍ତମ  (୧୯୭୭) ବିଧାନ ସଭା ନିର୍ବାଚନରେ ସେ ଜୟଯୁକ୍ତ ହୋଇ ବିଧାନ ସଭାକୁ ନିର୍ବାଚିତ ହୋଇଥିଲେ  । ସେ ୧୯୭୦ ମସିହାରେ ରାଜସ୍ୱ, ଜଳସେଚନ ଏବଂ ଶକ୍ତି, ବାଣିଜ୍ୟ ଏବଂ ପରିବହନ, ଶିକ୍ଷା ଏବଂ ଯୁବ ବ୍ୟାପାର ବିଭାଗରେ କ୍ୟାବିନେଟ ମନ୍ତ୍ରୀ ଭାବରେ ଦାୟିତ୍ୱ ତୁଲାଇଥିଲେ । ଭାରତରେ ଜରୁରୀ କାଳୀନ ପରିସ୍ଥିତି ସମୟରେ ପ୍ରତାପ ଚନ୍ଦ୍ର ମହାନ୍ତିଙ୍କୁ ମିସା ଆଇନ ଅଧୀନରେ ଗିରଫ କରାଯାଇଥିଲା ଓ ତାଙ୍କୁ ପ୍ରାୟ ଏକ ବର୍ଷ ପର୍ଯ୍ୟନ୍ତ କାରାଗାର ବରଣ କରିବାକୁ ପଡ଼ିଥିଲା । ସେ ୧୯୫୭ ମସିହା ଡିସେମ୍ବର ୯ ତାରିଖରୁ ୧୯୬୬ ମସିହା ଅକ୍ଟୋବର ୨୬ ତାରିଖ ପର୍ଯ୍ୟନ୍ତ ଜଗତସିଂହପୁରର ମା ସାରଲା ମନ୍ଦିର ଟ୍ରଷ୍ଟର ସଭାପତି ଦାୟିତ୍ୱରେ ରହିଥିଲେ ।